Ψαθούρι Χαλκιδικής, ο σιροπιαστός χαλβάς ταψιού
Είναι ένα είδος χαλβά ταψιού που φτιάχνουν στη Χαλκιδική. Η επιφάνειά του χαράσσεται σε μικρά μπακλαβαδωτά κομμάτια, έτσι που θυμίζει ψάθα, εξ ου και το όνομα ψαθούρι.
1 κιλό αλεύρι σταρένιο, κίτρινο , 500 γρ. αλεύρι για όλες τις χρήσεις , 300 γρ. (1 ποτήρι) ζάχαρη, 150 ml (1/2 ποτήρι) κονιάκ , 900 ml (3 ποτήρια) ηλιέλαιο , 1 κουτ. γλυκού αλάτι , 1 κουτ. γλυκού κανέλα σε σκόνη , 1 κουτ. γλυκού γαρίφαλο σε σκόνη , 350 γρ. τριμμένη καρυδόψιχα , 1 κουτ. γλυκού μπέικιν πάουντερ , 300 ml (1 ποτήρι) κόκκινο, ξηρό κρασί , 1 κουτ. σούπας μαγειρική σόδα , μπόλικα καρφάκια γαρίφαλο, 1.200 γρ. (4 ποτήρια) ζάχαρη , 900 ml (3 ποτήρια) νερό
Για το ψαθούρι, προθερμαίνουμε τον φούρνο στους 180°C.Σε ένα ποτήρι, πάνω από το ταψί, διαλύουμε τη σόδα στο κρασί (το μείγμα θα αφρίσει και ίσως  χυθεί, αλλά θα πέσει μέσα στο ταψί).Το αδειάζουμε όλο στο ταψί.Προσθέτουμε όλα τα υπόλοιπα υλικά (εκτός από τα καρφάκια γαρίφαλου) και ανακατεύουμε με τα χέρια μας μέχρι να φτιάξουμε ένα παχύ, πολύ μαλακό ζυμάρι.Αν δεν μας διευκολύνει η διαδικασία με αυτόν τον τρόπο, ζυμώνουμε όλα τα υλικά, μαζί με τη διαλυμένη σόδα, στον κάδο του μίξερ με το φτερό ή σε μια λεκάνη με τα χέρια μας και στη συνέχεια μεταφέρουμε το μείγμα στο ταψί.Πιέζουμε το μείγμα με τις παλάμες μας να απλωθεί ομοιόμορφα στο ταψί.Με ένα μαχαιράκι το χαράσσουμε βαθιά σε μικρά καρεδάκια  (ρόμβους) και μπήγουμε στο κέντρο του καθενός από 1 καρφάκι γαρίφαλο.Ψήνουμε για 1 ώρα, ξεφουρνίζουμε και αφήνουμε το ψαθούρι να κρυώσει.Σε μια κατσαρόλα βράζουμε το νερό με τη ζάχαρη για  7-10 λεπτά, μετρώντας τον χρόνο από τη στιγμή που το σιρόπι θα αρχίσει να κοχλάζει.Αποσύρουμε από τη φωτιά και περιχύνουμε το κρύο ψαθούρι με το καυτό σιρόπι, αργά και σε δόσεις.Το αφήνουμε για όλο το βράδυ να απορροφήσει το σιρόπι και το σερβίρουμε το ψαθούρι την επόμενη ημέρα.
Αλεύρι (ζύμες),Ζάχαρη,Vegan,Νηστίσιμα,Χορτοφαγικά